**Dansul îngerilor**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dansând pe valuri de vânt,

când frunzele castanilor și castanele cad,

iar licuricii-n noapte țes lumini

ca niște mici lampioane,

ce uimesc ropotul apei de izvor,

iar îngerii de lumină se deschid,

mișcându-se ca-ntr-un adevărat stol

și inima-mi saltă în piept fericită,

uimită de nenumăratele culori,

la limita adunării de îngeri,

ce-n cor vestesc încă o noapte caldă,

iar luminile strălucitoare zboară

spre partea soarelui ce răsare treptat,

aducând clipa aproape de mine,

luminând sufletul meu măcinat de iubire

și împletind cununa recunoștinței,

când dansul luminii apare-n cerul necuprins

de împărăția lui Dumnezeu,

pe care-l simt aproape de inima mea.